আলাওল সাহিত্য পুরস্কার
আলাওল সাহিত্য পুরস্কার একটি বাংলাদেশী পুরস্কার, যা বাংলা সাহিত্যের তিনটি ধারা যথাক্রমে কবিতা, ছোটগল্প এবং উপন্যাসে উল্লেখযোগ্য অবদানের জন্য বাংলাদেশী ব্যক্তিবিশেষকে প্রদান করা হয়। বাংলা সাহিত্যের মধ্যযুগের বাঙালি কবি আলাওলের (১৫৯৭-১৬৭৩) স্মরণে ফরিদপুর সাহিত্য ও সংস্কৃতি উন্নয়ন সংস্থা কর্তৃক ১৯৭৪ সাল থেকে দুই বছর পরপর এ পুরস্কার প্রদান করা হচ্ছে।
আল তুতিলি
আল আমা আল তুতিলি (মৃত্যু ১১২৬) ছিলেন আন্দালুসের টুডেলায় জন্মগ্রহণকারী একজন মুলাদি কবি। আল আমা অর্থ একজন অন্ধ এবং তুতিলি অর্থ ‘টুডেলা থেকে’। তিনি সেভিলে বেড়ে উঠেন। সেখানে তিনি কবিতায় দক্ষতা অর্জন করেন। পরবর্তীতে তিনি মুরসিয়ায় বসবাস করেন। আল তুতিলি অল্প বয়সে মারা যান। আন্দালুসে আলমোরাভি যুগে তিনি অন্যতম খ্যাতনামা কবি ও সঙ্গীতকার ছিলেন। সারাগোসার আলমোরাভি গভর্নর ইবনে তিফিলউয়িতের দরবারে তিনি ইবনে বাজার সাথে কবিতার প্রতিযোগিতা করেন। তার স্ত্রীর মৃত্যুতে লিখিত শোকগীতির জন্য তিনি পরিচিত।